open-index/open-wikipedia-markdown huggingface dataset:
ودھواشرم

**<big>وِدھواشرم</big>** (ہندی: विधवाश्रम) سے مراد ایک ایسی جگہ جہاں بے سہارا بیوہ عورتوں کے رہنے اور کھانے پینے کی سہولتیں فراہم ہوتی ہیں۔ عمومًا یہ سہولتیں مفت دی جاتی ہیں۔

## بھارت میں ودھواشرم
بھارت کے کونے کونے میں کئی ودھواشرم ہیں جہاں بے آسرا خواتین خود کے لیے رہائش اور غذا پاتی ہیں۔ تاہم ملک میں سب بڑا ودھواشرم برانداون میں ہے۔ یہاں 20,000 سے زائد بیوائیں قیام پزیر ہیں۔ یہاں کے کئی ودھواشرموں کو حکومت، نجی کاروباریوں اور غیرسرکاری تنظیموں کی جانب سے چلایا جا رہا ہے۔ ہندو مت کا یہ مقدس مرکز بیواؤں کے شہر کے نام سے جانا جاتا ہے۔

## ہندو اصلاح پسندوں کی کوششیں
کئی ہندو مصلحین نے بھارتی سماج میں بیواؤں کی دوسری شادی کی وکالت کی۔

اس کے ساتھ ساتھ اس بات کی بھی کوشش کی گئی غیر شادی شدہ بیواؤں کے لیے آسرے بنائے جائے۔ اس سلسلے میں آریہ سماج کی کوششوں کو اندازہ اس بات سے لگایا جا سکتا ہے کہ 1916ء میں موہن داس گاندھی جب کانپور آئے تو وہ مُراری لال روہتگی سے ملے تھے جو نہ صرف کم عمر بیواؤں کے رہنے اور کھانے پینے کے فکرمند تھے، بلکہ تعلیم کے پرزور حامی تھے۔ اسی سلسلے میں وہ ودھواشرم کنیا ودھیالے یعنی ودھواشرم اور لڑکیوں کا اسکول یکساں طور پر چلا رہے تھے۔ یہی پہل کئی اور مصلحین کی بھی تھی۔

## ودھواشرم میں خواتین کا استحصال
ودھواشرم پر اس بات کی تنقید کی گئی ہے کہ یہاں خواتین کے ساتھ استحصال کے واقعات پیش آئے ہیں۔ کچھ جگہوں پر انھیں گھریلو خادماؤں جیسے کام کرنے پڑتے ہیں۔ جبکہ متھرا جیسی جگہوں پر ان سے ایک وقت کے کھانے کے لیے 12 سے سولہ گھنٹے بھجن گانے کو کہا جاتا ہے۔ یہ دیکھا گیا ہے کہ زیادہ تر عورتیں صرف ایک وقت کا کھانا ہی لے پاتی ہیں اور وہ بھی ناکافی ہوتا ہے۔ چونکہ وہ غریب اور آمدنی کا کوئی ذریعہ نہیں رکھتیں، اس لیے موت تک سے آشرمی بنی رہتی ہیں۔ وہ کھانے اور کپڑوں کی محتاج ہوتی ہیں اور اس کے لیے بھیک مانگتی ہیں۔

## مزید دیکھیے
* دارالمعمرین
* بھارت میں دارالمعمرین

## حوالہ جات

زمرہ:بھارت میں خواتین
جنوری 2017ء کی وفیات

یہ جنوری 2017ء میں وفات پانے والی اہم شخصیات کی فہرست ہے۔
## جنوری
### 4
* استاد بڑے فتح علی خان، 82 سال، پاکستانی گلوکار، پھیپھڑوں کی بیماری۔
### 6
* اوم پوری، 66 سال، بھارتی اداکار، دل کا دورہ۔
### 8
* ہاشمی رفسنجانی، 82 سال، ایرانی سیاست دان، صدر ایران (1989–1997)۔

### 10
* رومن ہرزوگ، 82 سال، جرمنی کا سیاست دان، جرمن صدر (1994–1999)، جج وفاقی آئینی عدالت (1983–1994)۔
* اولیور سمیتھز، 91 سال، برطانوی نژاد امریکی ماہر جینیات، نوبل انعام برائے فعلیات و طب یافتہ (2007)۔

### 11
* سعید الزماں صدیقی، 78 سال، پاکستانی صحافی اور سیاست دان، گورنر سندھ (سنہ 2016ء)۔

### 25
* میری ٹائلر مور، 80 سال، امریکی اداکارہ ایمی ایوارڈ یافتہ، دل اور پھیپھڑوں کی بیماری۔

### 26
* باربرا ہیل، 94 سال، امریکی اداکارہ، بیماری مزمن مسدودی پھیپھڑی مرض۔

## حوالہ جات

زمرہ:2017ء سے متعلقہ فہرستیں
زمرہ:2017ء کی وفیات
زمرہ:جنوری 2017ء کی سرگرمیاں
زمرہ:ویکی ڈیٹا سے مختلف مختصر وضاحت
زمرہ:جنوری کی وفیات
زمرہ:جنوری
سید احمد حسین گیلانی

**محبوبِ ذات سیّد احمد حسین گیلانی** سلسلہ قادریہ کے ایک صوفی بزرگ ہیں۔
## نام
سیّد السالکین سیّد احمد حسین گیلانی کنیت مویدالدین ابو محمد اور خطاب محبوبِ ذات ہے۔
## ولادت
آپ کی ولادت باسعادت12ربیع الاول 1314ھ،منڈیر شریف سیّداں ضلع سیالکوٹ میں ہوئی۔
## نسب
آپ کا شجرۂ نسب والد ماجد کی طرف سے امام حسن  اوروالدہ ماجدہ کی جانب سے امام حسین کی وساطت سے علی المرتضیٰ سے جا ملتا ہے۔ 

## خاندان
آپ کا خاندان انیسویں صدی کے آخر میں منڈیر شریف سیّداں آیا اور آپ کے خاندان میں سے اس گاؤں میں سب سے پہلے آپ کے والد سیّد نواب علی 1876ء؁  میں پیدا ہوئے۔ آپ کے دادا اور نانا اور پرنانا کی قبریں اسی گاؤں میں ہیں۔  

## اولاد
آپ کی اولاد میں 4 بیٹے اور 9 بیٹیاں شامل ہیں، جن میں سے 7 کی قبریں ہندوستان میں ہی ہیں۔ آپ کے بیٹوں کے نام یہ ہیں:

# سیّد افضال احمد حسین المعروف بہ محبوبِ خاص/سخیٔ کامل (1926-1998)۔
# سیّد اقبال احمد حسین (ایم پی اے پنجاب) (1932-2018)۔
# سیّد افتخار احمد حسین (1936-2000)۔
# سیّد امجد علی (پیدائش: 1942)۔

## مسلک
آپ مذہباً سنی حنفی جبکہ مسلکاً و مشرباً قادری تھے۔ آپ کا مسلک و مذہب آپ کے جمعہ کے خطبات میں واضح نظر آتا تھا۔ اس کے باوجود آپ شیعہ اور غیر مسلموں کے ساتھ رواداری کا سلوک رکھتے کہ ہر کسی کو اپنائیت محسوس ہوتی۔

## حلقہ ارادت
آپ بے مثال و باکمال پیر طریقت تھے۔ آپ نے کبھی شریعت کو طریقت سے جدا نہ جانا۔ طریقت کا مخالف جب بھی کبھی کوئی آتا توطریقت کا قائل ہوجاتااور راہِ حق کوقبول کر لیتا چنانچہ آپ کے حلقہ ارادت میں ہرمکتب فکر کا طالب علم رہا،اہل حدیث،اہل تشیع ،مسیحی، ھندو سکھ غرض ہر ایک دین و مذہب اور فرقے کا پیرو کار آپ کے سلسلہ ارادت میں شمولیت کو فخر سمجھتا تھا ۔
## تبلیغ دین
محبوب ذات تبلیغ اسلام کے لیے ہمہ وقت سفر پر ہی رہا کرتے تھے۔ آپ نے30 سال تک ہندوں میں شمع اسلام روشن کی اور ہندوستان کا شاید ہی کو شہر ایسا ہو گا جہاں آپ نے تبلیغ اسلام کے لیے سفر نہ کیا ہو۔ ان میں بنارس، انبالہ،جبل پور،الہ ٰ آباد،الموؤں لکھنؤ ،لال کڑتی میں تو آپ نے ایک عرصہ تک قیام کیا۔ آپ نے ہندوؤں سکھوں مسیحیوں اور غیر مذاہب کے لوگوں کو مشرف بہ اسلام کیا۔ آپ کی گفتگو تبسم نہاں اور نگاہِ پاک باز میں اِتنی تاثیر موجود تھی کہ لوگوں کے دلوں میں اُتر جاتی اُن کا دل باغ باغ ہو جاتا۔ بالآخر 1938 میں آپ نے منڈیر شریف سیّداں میں اپنے خاندان کے پاس مستقل اقامت اختیار کی۔

## حوالہ جات

زمرہ:سلسلہ قادریہ
انسائیکلوپیڈیا سندھیانا

***انسائیکلوپیڈیا سندھیانا*** ()، جسے سندھی زبان کے با اختیار ادارے نے شائع کیا ہے، ایک عام معلوماتی دائرۃ المعارف ہے جو خصوصیت سے سندھ سے متعلق وسیع معلومات فراہم کرتا ہے۔ کل ملا کر پندرہ جلدوں کو شائع کرنے کا منصوبہ ہے۔ دس جلدیں تاحال شائع ہو چکی ہیں۔ متن کا 80 فی صد حصہ سندھ سے تعلق رکھتا ہے، جبکہ باقی حصہ دنیا اور کائنات پر مشتمل اہم موضوعات کا احاطہ کرتا ہے۔

## تاریخ
انسائیکلوپیڈیا سندھیانا سندھی زبان کے با اختیار ادارے کا منصوبہ ہے۔ یہ منصوبہ ڈاکٹر غلام علی الانا کی صدارت میں شروع ہوا تھا مگر نامعلوم وجوہ کی بنا پر مسدود ہو گیا۔ ڈاکٹر فہمیدہ حسین کی صدارت میں اس منصوبے کا احیاء جولائی 2008ء میں ہوا۔ بدر ابڑو اس منصوبے کے پہلے پروجیکٹ ڈائریکٹر بنے تھے۔ بعد ازاں یہ عہدہ محمد عثمان میمن کو دیا گیا۔

## جلدیں
اب تک دس جلدیں شائع ہوئی ہیں۔ پہلی جلد 2009ء میں شائع ہوئی، جب کہ تازہ تریں دسویں جلد کا اضافہ 2017ء میں ہوا۔ مجموعی طور پر یہ سندھی حروف تہجی کے ابتدائی 28 حروف پر مشتمل ہیں۔ ()

### جلد اول
اس میں 3500 اندراجات ہیں اور یہ 650 صفحات میں پھیلی ہوئی ہے۔ اس جلد کو 2009ء میں شائع کیا گیا اور اس میں سندھی حروف تہجی کے پہلے تین حروف کا احاطہ کیا گیا ہے ()۔

### جلد دوم
دوسری جلد 728 صفحات میں پھیلی ہوئی ہے اور اس میں 2571 اندراجات ہیں۔ اس جلد میں سندھی زبان کے چھ حروف تہجی کا احاطہ کیا گیا ہے ()۔ اس جلد کو 2010ء میں شائع کیا گیا تھا۔

### جلد سوم
تیسری جلد میں 2533 اندراجات ہیں اور یہ 700 صفحات میں پھیلی ہوئی ہے۔ اس جلد کو 2011ء میں شائع کیا گیا تھا۔ اس جلد میں سندھی زبان کے دو حروف تہجی کا احاطہ کیا گیا ہے ()۔

### جلد چہارم
چوتھی جلد 608 صفحات میں پھیلی ہوئی ہے۔ اس میں 2033 اندراجات شامل ہیں۔ اس جلد کو 2012ء میں شائع کیا گیا تھا۔ اس جلد میں سندھی زبان کے سات حروف تہجی کا احاطہ کیا گیا ہے ()۔

### جلد پنجم
پانچویں جلد کی اشاعت 2012ء میں ہوئی۔ اس میں سندھی زبان کے چھ حروف تہجی کا احاطہ کیا گیا ہے ()۔ اس میں 1930 اندراجات شامل ہیں۔

### جلد ششم
اس جلد کی اشاعت 2013ء میں ہوئی۔ اس میں سندھی زبان کے تین حروف تہجی کا احاطہ کیا گیا ہے ()۔

### جلد ہفتم و ہشتم
یہ دونوں مجموعی طور پر سندھی زبان کے ایک ہی حرف () کا احاطہ کرتے ہیں۔ کل ملا کر 2438 اندراجات کا ان دونوں میں احاطہ کیا گیا تھا۔ ان جلدوں کی اشاعت 2013ء میں ہوئی۔

## مزید دیکھیے
* آئیے سندھی سیکھیں
* سندھ کی تاریخ
* سندھیات
* چچ نامہ

## حوالہ جات

## بیرونی روابط
* http://www.encyclopediasindhiana.org/
* http://www.sindhila.org/Index.php?dflt=Encyclopedia

زمرہ:2009ء کی کتابیں
زمرہ:آن لائن دائرۃ المعارف
زمرہ:پاکستانی دائرۃ المعارف
زمرہ:سندھیات
زمرہ:2009ء کی غیر افسانوی کتب
زمرہ:سرورق سے عاری کتابیں
مشرق ٹی وی

مشرق ٹی وی پاکستان کا پشتو نیوز چینل ہے۔ یہ پاکستان کا پہلا نیوز چینل ہے جس کا مرکزی دفتر پشاور میں ہے۔ مشرق ٹی وی نے اپنی پہلی عارضی نشریات 14 اگست 2016 کو شروع کی۔ روزنامہ مشرق کے چیف ایڈیٹر سید آیاز بادشاہ مشرق ٹی وی کے بانی اور سربراہ ہے۔

## حوالہ جات

زمرہ:2016ء میں قائم ہونے والے ٹیلی ویژن چینل اور اسٹیشن
زمرہ:پاکستانی ٹیلی ویژن نیٹ ورکس
زمرہ:پشتو زبان کے ٹیلی ویژن اسٹیشن
زمرہ:پشتو وسیط

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
محمد عبد اللہ (ہادی سائیں)

**حافظ محمد عبد اللہ المعروف ہادی سائیں** حافظ الملت محمد صدیق قادری بانی بھرچونڈی شریف کے پہلے جانشین اور شیخ ثانی ہیں۔

## ولادت
حافظ محمد عبد اللہ کی ولادت 1283ھ کو بھرچونڈی شریف ڈھرکی سندھ میں قاضی اللہ بخش کے ہاں ہوئی جو حافظ الملت کے حقیقی چھوٹے بھائی تھے۔

## تعلیم و تربیت
حافظ الملت کی اپنی اولاد نہ تھی تو انھوں نے اپنے بھتیجے حافظ محمد عبد اللہ کی تربیت اولاد کی طرح کی انھیں قرآن مجید حفظ کرایا، مولوی محمد اسحاق کوٹ سبزل کے سپرد کیا 20 سال کی عمر میں علوم ظاہری(درس نظامی) کی تکمیل کرائی اور پھر علوم باطنیہ کی خاطر ہمہ وقت اپنے ساتھ رکھا اور 25 سال کی ابتدائی عمر میں ہی اپنی جا نشینی سپر دکر دی اپنی زندگی میں ہی بہت سے فقراء اور خلفاء کی تربیت انہی کے سپرد کر دی تھی۔ آپ اعلیٰ درجے کے منتظم اور نفسیات دان تھے ۔
## لقب
شیخ ثانی، ہادیٔ گمراہاں، ہادی سائیں اورجنید وقت القاب تھے۔
## سجادہ نشینی
آپ اپنے چچا محترم شیخ اعظم حافظ الملت محمد صدیق قادری کے سجادہ نشین ہوئے اس وقت آپ کی عمر 25 سال تھی ۔
## وفات
25 رجب 1346ھ بمطابق 1946ء کو وفات پائی حافظ الملت کے پہلو میں مدفون ہیں۔

## حوالہ جات

زمرہ:سلسلہ قادریہ
زمرہ:مشائخ بھرچونڈی
علی ساحل

علی ساحل ایک نظم گو شاعر اور ایک سہ ماہی ادبی جریدے نظمِ نو کے مدیر اعلیٰ ہیں آپ کی پیدائش پاکستان کے صوبہ سندھ کے ایک چھوٹے سے  شہرمحراب پور میں 19 اکتوبر 1982 کو ہوئی، آپ نے بنیادی تعلیم محراب پور سے ہی حاصل کی اور بعد ازاں بسلسلہ روزگار کراچی ہجرت کر گئے اور تا حال وہیں مقیم ہیں، آپ محتلف نجی ٹی وی چینلز میں بطور اسکرپٹ رائیٹر اپنی خدمات انجام دے چُکے ہیں، آپ نے ڈراما سیریل بھی لکھے جو مختلف اوقات میں مختلف نجی ٹی وی چینلز پر نشر ہوئے۔

2007 میں آپ کا پہلا مجموعہ کلام پیاسی آنکھ سے بہتا پانی شایع ہوا جو ادبی حلقوں میں آپ کی پہچان بنا بعد ازاں ایک سہ ماہی ادبی جریدے نظم نو کے مدیر بھی رہے، آپ اسکرین پلے رائٹنگ کے علاوہ جن اصنافِ ادب پر قلم طراز ہوئے ان میں غزل اور نظم سرِ فہرست ہیں بعد اذاں آپ نے نظم کو ہی اپنا اوڑھنا بچھونا بنا یا۔ آپ جدید اردو نظم میں اپنی منفرد پہچان اور مقام رکھتے ہیں۔

## حوالہ جات
قمر قتالپوری

**قمر قتالپوری** علاقہ کبیر والا کے سرائیکی شاعر ہیں۔
## نام
قمر قتالپوری کا اصل نام غلام عباس ہے۔ انھوں نے اپنے تخلص قمر کے ساتھ اپنے آبائی علاقہ قتالپور کے حوالے سے قتال پوری کا اضافہ کیا اور ادبی حلقوں میں قمر قتال پوری کے نام سے جانے جاتے ہیں۔
## عملی زندگی
قمر قتالپوری کبیروالا کی ایک یونین کونسل حسین آباد اول میں بطور سیکرٹری اپنی خدمات سر انجام دے رہے۔ اپنے علاقہ کے ادب کو فروغ دینے کے لیے انھوں نے قمر قتالپوری ادبی بیٹھک کے نام سے ایک ادبی تنظیم بنائی ہوئی ہے جس کے زیر اہتمام قتالپور، کبیروالا اور ملتان میں ادبی تقریبات کا انعقاد کروایا جاتا ہے۔
## شاعری
قمر قتالپوری نے سنہ 1978ء میں شاعری کا آغاز کیا اور اپنی علاقائی زبان سرائیکی کو ہی ذریعہ اظہار بنایا۔ انھوں نے اپنی تخلیقات کی اصلاح کے لیے جھنگ کے نامور شاعر ملک یٰسین کی شاگردی اختیار کی جنھیں دوہڑہ کے حوالے سے پورے سرائیکی علاقہ میں ایک منفرد مقام حاصل ہے اور انھیں بہت پسند کیا جاتا ہے۔ ان کی ایک نظم حال ہی میں انٹرمیڈیٹ کے علاقائی زبانوں کے سرائیکی نصاب میں شامل کی گئی ہے۔ قمر قتالپوری کو مشاعروں کی نقابت کرنے میں بھی خاص ملکہ حاصل ہے اور وہ اکثر و بیشتر مشاعروں میں سٹیج سیکرٹری کے فرائض بھی سر انجام دیتے دکھائی دیتے ہیں۔ کسی بھی بڑے سرائیکی مشاعرے میں ان کی شرکت لازمی سمجھی جاتی ہے اور انھیں سینئر شاعر کے طور پر دعوت کلام دی جاتی ہے۔
## نمونہ کلام
ایف اے کے نصاب میں ان کی ایک نظم سرائیکی ادب میں شامل کی گئی ہے۔
* کسے بشر وی ُ مل نئیں پایا ساڈیاں لڑیاں نیراں دا
* ایہہ ساری نفرت فقط نتیجہ ہے ہتھ دی غلط لکیراں دا
* ماڑیاں بنگلیاں دے وچ خوش ایں کدی آن کے باہر وی ویکھ
* روندے روندے سیں گئے شوہدے کہیڑا حال اسیراں دا
* اپنٹریاں بالاں دے نخرے توں واری جاناں ایں سو سو وار
* کدی پُچھیا کیویں سُتا اے رو رو بال فقیراں دا
* بھکھا جدن وی مویا کوئی پچھ ویسی گل حاکم توں
* عقل دے انھیاں مطلب سمجھ قرآن دیا تفسیراں دا
* آپو ڈاہڈھیاں بندیاں کولوں قبر نہ ہووے آدہدھے ہن
* سانگا نال غریب دے کداں ہوندائے یار امیراں دا
* ہوونٹرا کوئی نئیں لوگاں پچھنڑا ایں کونڑ ہے تے اوہ کتھے ہا
* جداں جگ اچ اے مل پونڑا قمر دیاں تحریراں دا۔

## مجموعہ کلام
قمر قتالپوری کے مجموعہ کلام میں مندرجہ ذیل کتابیں ہیں۔
* چھالے
* ڈسکارے
* قمر قتال پوری کو شاکر امن ایوارڈ سے نوازا گیا
## حوالہ جات

زمرہ:سرائیکی زبان کے شعرا
مکتبۃ المدینہ

**مکتبۃ المدینہ** دعوت اسلامی کا ایک اشاعتی ادارہ ہے۔ جس سے کتب و رسائل شائع کیے جاتے ہیں۔ مکتبۃ المدینہ سے شائع ہونے والی مختلف کتب و رسائل کے مختلف زبانوں میں تراجم کر کے اسے دنیا کے کئی ممالک میں بھیجنے کی ترکیب کی جاتی ہے۔ اس وقت دنیا کی 34 سے زائد زبانوں میں تراجم ہو رہے ہیں۔

## اہم کتابیں
* بہار شریعت
* حدائق بخشش
* کنزالایمان
* فیضان سنت
* صراط الجنان فے تفسیر القران
* رد المحتار
* * حسام الحرمین
* دیوان حسان بن ثابت (عربی)
* الشفاء بتعریف حقوق المصطفٰی (عربی)
* تاریخ الخلفاء (عربی)
* کیمیائے سعادت (عربی)
* تفسیر کبیر (عربی)
* فتوح الغیب
* منہاج العابدین (عنبی)
* تفسیر الجلالین (عربی)
* شرح الصدور بشرح حال الموتیٰ والقبور (عربی)

## مکتبۃ المدینہ کی شاخیں
### پاکستان
* کراچی: شہید مسجد، باب المدینہ۔
* لاہور: داتا دربار مارکیٹ، گنج بخش روڈ۔
* فیصل آباد: سردار آباد، امین پور بازار۔
* کشمیر: چوک شہیداں، میرپور۔
* حیدرآباد: فیضانِ مدینہ، آفندی ٹاؤن۔
* ملتان: نزد پیپل والی مسجد، اندرونی بوہڑ گیٹ۔
* اوکاڑہ: کالج روڈ بالمقابل غوثیہ مسجد، نزد تحصیل کونسل ہال۔
* راولپنڈی: فضل داد پلازہ، کمیٹی چوک، اقبال روڈ۔
* خان پور: دُرانی چوک، نہر کنارہ۔
* نوابشاہ: چکرا بازار نزد MCB۔
* سکھر: فیضانِ مدینہ، بیراج روڈ۔
* گوجرانوالہ: فیضانِ مدینہ، شیخوپورہ موڑ۔
* پشاور: فیضانِ مدینہ گلبرگ نمبر1، النور اسٹریٹ، صدر۔
### یو کے
* 42 نیو سمر اسٹریٹ، برمنگھم، ویسٹ مڈلینڈز بی19 3ٹی جی، یوکے

## حوالہ جات

زمرہ:بریلوی مکتب فکر
زمرہ:دعوت اسلامی
زمرہ:پاکستان کی اشاعتی کمپنیاں
بلبل خاتون

**بلبل خاتون** (ترکی زبان: **Bülbül Hatun**) (وفات: 1515ء) عثمانی سلطان بایزید ثانی کی زوجہ اور ملکہ سلطنت عثمانیہ تھیں۔

## سوانح
بلبل خاتون کا سال پیدائش اور ابتدائی زندگی سے متعلق معلومات دستیاب نہیں ہو سکی ہیں۔ بلبل خاتون کی شادی عثمانی خاندان کے شہزادہ بایزید ثانی سے تب ہوئی جب وہ اماسیا کا گورنر تھا۔ 3 مئی 1481ء کو عثمانی سلطان محمد ثانی کے انتقال کے بعد بلبل خاتون بایزید ثانی کے ہمراہ استنبول آگئیں اور اِسی سال اُن کے بیٹے شہزادہ احمد کو اماسیا کا گورنر مقرر کر دیا گیا جہاں وہ اُن کے ہمراہ چلی گئیں۔ لادیک شہر میں بلبل خاتون نے ایک مسجد اور حمام خانے، باورچی خانے تعمیر کروائے تاکہ عوام کو سہولت پہنچائی جاسکے۔ بورصہ شہر میں ایک مدرسہ تعمیر کروایا۔ 1507ء میں شہزادہ محمود کی وفات کے بعد اماسیا میں اُس کا مقبرہ تعمیر کروایا۔ 24 اپریل 1513ء کو شہزادہ احمد کے انتقال کے بعد وہ بورصہ آگئیں اور ینی شہر، بورصہ میں شہزادہ احمد کا مقبرہ تعمیر کروایا۔ اس کے بعد وہ ینی شہر، بورصہ میں ہی مقیم رہیں اور 1515ء میں سلطان سلیم ثانی کے عہدِ حکومت میں انتقال کرگئیں۔ تدفین احاطہ مرادیہ، بورصہ شہر میں کی گئی۔

## اولاد
بلبل خاتون کی 6 اولادیں ہوئیں جن میں 2 شہزادے اور 4 شہزادیاں تھیں :
* **[[شہزادہ احمد]]:** 1466ء میں اماسیا میں پیدا ہوا اور 24 اپریل 1513ء کو ینی شہر، بورصہ میں انتقال کرگیا۔ 1481ء سے 1483ء تک اماسیا کا گورنر رہا۔ بعد ازاں 1483ء میں دوبارہ گورنر مقرر کیا گیا اور 24 اپریل 1513ء تک اِسی عہدے پر فائز رہا۔
* **شہزادہ سلطان محمود:** 1475ء میں اماسیا میں پیدا ہوا اور 1507ء میں مانیسا میں انتقال کرگیا۔ 1504ء میں کستمانو کا گورنر بنا اور 1504ء سے 1507ء تک مانیسا کو گورنر رہا۔
* **گوہرملوک شاہ خاتون:** 1480ء میں اِس کی شادی داماد دقاقن زادے محمد پاشا سے ہوئی۔ سال پیدائش اور سال وفات معلوم نہیں ہو سکے
* **خدیجہ خاتون:** داماد فائق پاشا سے شادی ہوئی۔ سال پیدائش اور سال وفات معلوم نہیں ہو سکے۔
* **خندی خاتون:** 1484ء میں داماد ہرسکزادے احمد پاشا سے شادی ہوئی۔ سال پیدائش اور سال وفات معلوم نہیں ہو سکے۔
* **شہزادی شاہ خاتون:** 1490ء میں داماد نصوح بے سے شادی ہوئی۔ سال پیدائش اور سال وفات معلوم نہیں ہو سکے۔

## مزید پڑھیے
* سلطنت عثمانیہ
* عثمانی خاندان
* بایزید ثانی
* محمد ثانی
* شہزادہ احمد

## حوالہ جات

زمرہ:1515ء کی وفیات
زمرہ:پندرہویں صدی کی خواتین
زمرہ:پندرہویں صدی کی عثمانی خواتین
زمرہ:پندرہویں صدی کی عثمانی شخصیات
زمرہ:سلطنت عثمانیہ
زمرہ:سولہویں صدی کا عثمانی خانوادئہ شاہی
زمرہ:سولہویں صدی کی خواتین
زمرہ:سولہویں صدی کی عثمانی خواتین
زمرہ:سولہویں صدی کی عثمانی شخصیات
زمرہ:شہزادیاں
زمرہ:عثمانی سلاطین کی ازواج
زمرہ:عثمانیہ خاندان
زمرہ:پندرہویں صدی کی عثمانی سلاطین کی بیویاں
زمرہ:سولہویں صدی کی عثمانی سلاطین کی بیویاں
زمرہ:ویکی ڈیٹا سے مختلف مختصر وضاحت
زمرہ:عثمانی سلاطین کی کنیزیں
زمرہ:پندرہویں صدی کے سلطنت عثمانیہ کے غلام
زمرہ:سولہویں صدی کے سلطنت عثمانیہ کے غلام
زمرہ:1452ء کی پیدائشیں
زمرہ:خواتین
سید آزاد شاہ بخاری

**سید آزاد شاہ بخاری**سرائیکی کے معروف نعت خوان اور شاعر ہیں۔
## نام
ان کا قلمی نام آزاد شاہ بخاری اور مکمل نام سیّد غلام اکبر شاہ بخاری تھا۔
## والد
ان کے والد کا نام سیّد لعل شاہ بخاری تھا
## پیدائش
سید آزاد شاہ بخاری کی ولادت 1941ء سرکی تحصیل علی پورسلطان پور(پنجاب)، پاکستان میں ہوئی ۔
## تصنیفات
سید آزاد شاہ بخاری کی یہ تصنیفات ہیں ان کا لکھا ہوا نعتیہ کلام علما کرام اپنی تقاریر میں جبکہ نعت خواں اور قوال حضرات بڑے ذوق و شوق سے پڑھتے ہیں۔
* آزاد شاہ دے ڈوہڑے
* کفن دی چہاں
* سانجھے درد
* عشق دی مئے، بجھدا ڈیوا
## وفات
سید آزاد شاہ بخاری کی فروری 2015ء کو وفات پائی
## حوالہ جات

زمرہ:1945ء کی پیدائشیں
زمرہ:2015ء کی وفیات
زمرہ:سرائیکی زبان کے شعرا
جمانہ بنت ابی طالب

**جُمَانَہ بنت ابی طالب** (عربی : جمانة بنت أبي طالب) ایک صحابیہ، محمد کی پہلی عم زاد اور علی بن ابی طالب کی بہن تھیں۔

## نام و نسب
جمانہ محمد کے چچا ابوطالب کی بیٹی اور حضرت علی کی ہمشیرہ تھیں۔ ان کی والدہ کا نام فاطمہ بنت اسد تھا۔ جمانہ کی پیدائش 38 قبل ہجرت مکہ میں ہوئی۔ ان کی شادی ان کے عم زاد ابو سفیان بن حارث سے ہوئی تھی۔ ان سے جعفر بن ابی سفیان (عربی: جعفر بن أبي سفيان) اور شہید کربلا عبداللہ بن ابی سفیان پیدا ہوئے۔ ابن سعد نے ذکر کیا ہے کہ عبداللہ بن ابی سفیان کی والدہ فغمہ بنت حمام بن افکم تھیں۔ مگر ابو احمد العسکری نے کہا: وہ عبد اللہ بن ابی سفیان بن الحارث بن عبد المطلب کی والدہ ہیں۔

## اسلام
جمانہ نے اسلام قبول کیا اور پیغمبر اسلام محمد صلی اللہ علیہ وسلم اور آپ کے اہل خانہ سے بیعت کی اور مدینہ ہجرت کی۔ رسول اللہ صلی اللہ علیہ وسلم اور آپ کے گھر والوں نے انھیں خیبر سے تیس وسق دیے تھے اور آپ صلی اللہ علیہ وسلم اسے اس وقت تک نہیں دیتے جب تک کہ وہ مسلمان نہ ہو۔

## سوانح
جمانہ بنت ابی طالب کا نام کتب میں بہت کم ملتا ہے۔ قاضی محمد سلیمان منصور پوری نے اپنی تحریر میں لکھا ہے کہ ابو طالب کی اولاد میں جمانہ کا نام بھی ملتا ہے مگر ان کے حالات سے کوئی آگاہی نہیں ہوتی۔ اسحاق بن راہویہ نے لکھا ہے کہ حضور  نے پیداوار خیبر میں سے تیس وسق خرما جمانہ بنت ابی طالب کے لیے مقرر فرمائے تھے۔ اس بیان سے یہ معلوم ہوتا ہے کہ وہ خلعت اسلام سے مشرف تھیں اور جمانہ فتح خیبر تک حیات تھیں۔
## وفات

بعض منابع نے بیان کیا ہے کہ وہ واقعہ کربلا میں شریک ہوئی تھیں اور واقعہ طف کے بعد ان کو اسیروں کے درمیان میں اسیر کر لیا گیا تھا اور پھر وہ امام سجاد علیہ السلام (امام حسین) کے ساتھ مدینہ واپس آئی تھیں۔ روایت کے مطابق وہ کربلا میں حاضر ہوئیں، ان کا انتقال 60 ہجری کے بعد ہوا اور جنت البقیع میں دفن ہوئیں۔ دوسرے ذرائع نے بیان کیا ہے کہ وہ مدینہ میں رسول اللہ صلی اللہ علیہ و آلہ و سلم کی حیات مبارکہ میں فوت ہوئیں اور وہیں دفن ہوئیں۔

## حوالہ جات

زمرہ:صحابیات
زمرہ:علی ابن ابی طالب
زمرہ:جنت البقیع میں مدفون شخصیات
محمد مہدی (بھیک پوری)

**علامہ سید محمد مہدی** ہندوستان کے ایک شیعہ عالم دین اور مذہبی مصنف تھے ـ

بھیک پور ضلع سارن (بہار) کے رہنے والے تھے ـ

آپ کے والد کا نام **سید علی** تھا جو ایک جلیل القدر عالم تھے اور دادا کا نام **حیدر علی** تھا ـ
## اساتذہ و تلامذہ
آپ کا شمار مفتی محمد عباس شوشتری کے تلامذہ میں ہوتا ہےـ

آپ کے شاگردوں میں **[[علامہ]] [[سید راحت حسین رضوی]] گوپالپوری** کا نام مشہور ہے ـ

## علامہ شیخ آقا بزرگ تہرانی کی نگاہ میں
**[[علامہ]] [[شیخ آقا بزرگ تہرانی]]** نے آپ کا تذکرہ **سید جلیل** کہہ کر کیا ہے ـ 
## تالیفات
**[[شیخ آقا بزرگ تہرانی]]** نے آپ کی مندرجہ ذیل کتابوں کا تذکرہ کیا ہے :

**1: سواء السبیل و زمزمة الحجاج** : اردو زبان میں اعمال حج و زیارات پر مشتمل ہے ـ

**2: تحفة الابرار**: فارسی زبان میں آپ کے والد کی سوانح حیات ہے ـ

**3: مواعظ المتقین**: عربی زبان میں اخلاق و مواعظ کے موضوع پر 250 صفحات پر مشتمل ہے ـ

**4: الحجة البالغة**: اس کتاب میں آپ نے امام مہدی کے وجود کو عقلی اور نقلی دلائل سے ثابت کیا ہے ـ یہ کتاب اردو زبان میں ہے ـ

**5: لواعج الاحزان (دو جلدیں)** 

## کتاب لواعج الاحزان
اردو زبان میں آپ کی مشہور و معروف تصنیف **[[لواعج الاحزان]]** ہے جو قرآن و حدیث کی روشنی میں شیعہ اور اہل سنت کی معتبر کتابوں کے حوالوں سے فضائل اہل بیت کے عمیق نکات اور مستند روایتوں پہ مبنی مصائب آل محمدؑ پر مشتمل ہے ـ

یہ کتاب دو جلدوں میں ہے اور خطباء اور ذاکرین کے لیے نہایت علمی تحفہ ہے ـ

**[[آقا بزرگ تہرانی]]** نے اس کتاب کو مقتل کی کتابوں میں شمار کیا ہے ـ 

اس کتاب کا دوسرا نام **مظھر المصائب** ہے ـ

## وفات
آپ کی وفات سنہ 1346ھ میں واقع ہوئی ـ
## مصادر و مآخذ

## حوالہ جات

زمرہ:ہندوستانی شیعہ شخصیات
زمرہ:بھارتی مصنفین
زمرہ:شیعہ علما
زمرہ:عربی زبان کے مترجمین
زمرہ:علماء علوم اسلامیہ
زمرہ:فارسی مصنفین

زمرہ:مذہبی مصنفین
زمرہ:مسلم الٰہیات دان
فروسيہ

تصغیر|''فارس  از'' جنوری سچودولسکی (1836)
**فروسیہ** ایک اصطلاح ہے جو  بالعموم قرون وسطی کے دور میں اور بالخصوص صلیبی جنگوں اور مملوک دور میں گھڑ سواری اور دیگر جنگی فنون کے لیے استعمال کی جاتی تھی۔ فارسی عربی  ادب شامل فارسی نامہ فارسی ادبی صنف فروسیہ ادب بھی شامل ہے جو گھوڑوں سے متعلق ایک انسائکلوپیڈیا انداز میں لکھی گئی ایک تالیف ہے۔

یہ ایک شریفانہ فن تھا جس میں جنگ و شکار، گھڑ سواری کے فنون، جنگی حربوں اور حکمت عملی اور شطرنج کی طرح بعض گیمز
شامل کیے گئے تھے۔ یہ فن تمام مسلم دنیا میں سکھایا جاتا تھا۔ اس کی سب سے بڑی کامیابی چودھویں صدی میں مصر میں مملوک دور کے دوران دیکھنے میں آءی۔ یہ اس دور کے ایک بڑے علاقائی رجحان کا حصہ تھا جس میں مغربی یوریشیا بشمول یورپی جنگی اشرافیہ شامل  تھی۔

زمرہ:اسلام کی عسکری تاریخ
زمرہ:سلطنت مملوک (مصر)
زمرہ:قرون وسطی میں اسلام
زمرہ:کامنز زمرہ جس کا ربط ویکی ڈیٹا پر ہے
زمرہ:قرون وسطی کی اسلامی ثقافت
اصبغ بن نباتہ

| label7  = وفات
 | data7   = }

 | label8  = وجہ وفات
 | class8  = label
 | data8   = }

 | label9  = دور
 | class9  = label
 | data9   = }

 | label10  = مقام دفن
 | class10  = label
 | data10   = }

 | label11  = مذہب
 | class11  = label
 | data11   = }

 | label12 = والد
 | data12  = }

 | label13 = پیشہ
 | data13  = }

 | label14 = وجہ شہرت
 | data14  = }

 | label15 = مؤثر شخصیات
 | data15  = }}}
**اصبغ بن نباتہ** تمیمی حنظلی مجاشعی علی بن ابی طالب کے کوفی اصحاب میں سے تھے۔

## نام و نسب
اصبغ بن نباتہ کا نام **اصبغ** تھا جبکہ ان کے والد کا نام **نباتہ** تھا۔ ان کی کنیت ابو القاسم تھی۔ ان کا بنو حنظلہ کی شاخ مجاشع بن دارم سے تعلق تھا۔

## سوانح
اصبغ بن نباتہ کوفہ کا تعلق کوفہ سے تھے۔ اور یہ علی بن ابی طالب کے صحابی تھے۔ اصبغ کا شمار جنگ صفین کے واقعات نقل کرنے والے راویوں ہوتا ہے۔ جنگ جمل کے واقعات بھی ان سے منقول ہیں۔ بعض روایات کے مطابق یہ علی بن ابی طالب کے معتبر تابعی تھے۔ نصر بن المزاحم کی روایت کے مطابق اصبغ عراق کے جنگجو تھے اور ان کا علی بن ابی طالب کی سپاہ کے سرداروں میں شمار ہوتا تھا۔ اصبغ کو جنگ صفین میں شرطۃ الخمیس (جو ہمیشہ علی کے تابع اور گوش بہ فرمان سچے ساتھی تھے اس گروہ کو شرطۃ الخمیس کہا جاتا ہے) کے ایک رکن بلکہ کچھ عرصہ سربراہ تھے۔ علم اسماء الرجال میں بیشتر اہل سنت کے رجالی مولا علی کے ساتھی ہونے کی وجہ سے انھیں غیر موثق و ضعیف سمجھتے ہیں مگر اہل تشیع کے نزدیک بہت معتبر اور با وثوق راوی ہیں اور انھوں نے علی بن ابی طالب کی شہادت کے واقعہ کو نقل بھی کیا تھا۔ چند علماء بشمول شیخ طوسی نے انھیں علی بن ابی طالب کے صحابی کی بجائے حسین بن علی کا صحابی بتایا ہے۔ اور انھیں واقعہ کربلا کا راوی لکھا ہے۔
اور اصبغ، اسلام کے پہلے مؤلفین میں شمار ہوتے ہیں۔ پہلے مقتل الحسین کے مصنف آپ ہیں یا آپ کے بیٹے قاسم بن اصبغ ہیں۔ گرچہ اس مقتل کی دو روایتیں ہی ہم تک پہنچی ہیں۔ ایک کو طبری نے نقل کیا ہے اور دوسری کو ابوالفرج اصفہانی نے اپنی کتاب اخبار الطالبیین میں نقل کیا ہے۔

## روایت حدیث
### استاد
اصبغ نے حضرت علی کے علاوہ ابو ایوب انصاری، عمار بن یاسر اور عمر بن خطاب سے بھی روایت کی ہے۔

### شاگرد
مندرجہ ذیل اصبغ سے روایت کرتے ہیں :
* سعد بن طریف
* ابو حمزہ الثمالی۔
* ابو الصبّاح الکنانی۔
* خالد النوفلی
* ابو مریم
* ابو یحیىٰ
* سعد الاسکاف
* عبد اللہ بن جریر العبدی
* علی الحزوّر الغنوی
* محمد بن داود الغنوی
* محمد بن الفرات
* الحارث بن مغیرہ
* عبد الحمید الطائی

## وفات
مختلف راویات کے مطابق اصبغ علی بن ابی طالب کی وفات کے بعد کافی عرصہ حیات رہے۔ ان کی تاریخ وفات کا کہیں کوئی ذکر موجود نہیں ہے۔ 100ھ کے بعد ہی وفات ہوئی۔

## حواشی

## حوالہ جات

## سانچے

زمرہ:صحابہ
زمرہ:تاریخ عرب
زمرہ:ساتویں صدی کی عرب شخصیات
زمرہ:سنی اسلام کے نقاد
زمرہ:اصحاب علی
حافظ احمد یسوی

**خواجہ حافظ احمد یسوی نقشبندی** نقشبندیہ کے بزرگ اور صاحب خوارق و کرامات ہیں۔
آپ خواجہ احمد یسوی ترکستانی کی اولاد میں سے ہیں اپنے وطن سے نکل کر عرب کے تمام علاقوں مکہ، مدینہ، بیت المقدس، شام ،عراق ،روم اور روس وغیرہ کی سیاحت کی اس کے بعد ہندوستان کا رخ کیا ہندوستان سے کشمیر چلے گئے وہاں ایک جگہ پسند آئی اور مخلوق خدا سے کنارہ کش ہو کر عبادت و ریاضت میں مشغول ہو گئے آپ شیخ ملا شاہ کی خانقاہ پر کبھی کبھی تشریف لے جاتے۔ چند سال انہی معمولات میں جب گذرے تو خواجہ نظام الدین بن معین الدین بن خواجہ خاوند محمود ان کی خدمت میں حاضر ہوئے اوراپنے اپنے ساتھ لے جانے پر آمادہ کیا اور اپنے شہر میں ان کے لیے ایک رہائش کی جگہ بھی مختص کر دی۔
خواجہ نظام الدین کی وفات کے بعد ان کے جانشین خواجہ نور الدین محمد آفتاب کے مرید ہو گئے اور سلوک نقشبندیہ کی تکمیل کی مخلوق خدا آپ کی طرف کھچی چلی آئی اور فیض یاب ہونے لگی ۔
آپ کچھ عرصہ تک اسی مسند ارشاد پر سالکان طریقت کی تربیت کرتے رہے اور 3 ذی الحجہ 1114 میں وفات پائی اور کشمیر میں مدفون ہیں۔
## حوالہ جات

زمرہ:اولیائے کشمیر
کتابیات سر سید احمد خان

سر سید احمد خان نے کئی درجن کتابیں اور سینکڑوں مضامین لکھے، مستقل تصانیف (کتب و رسائل) کی تعداد اکتیس (31) ہے۔ چار کتابیں ترجمہ کیں، چار کتابیں کی تصحیح و تدوین کا کام کیا۔ دو کتابیں جو قسط وار مضامین کی صورت میں شائع ہو چکی تھیں ان کو دوسروں نے کتابی شکل دی۔ وفات سرسید کے بعد دو کتابیں نامکمل تصانیف کی صورت شائع کی ہوئیں، بعد میں آپ کے مختلف مضامین کے مجموعے بہت سے لوگوں نے شائع کروائے ہیں۔ سدسید کی کتابوں کے ترجمے ان کی حیات ہی میں فرانسیسی، انگریزی، فارسی اور اردو میں ہونے لگے تھے۔ بعد وفات سرسید کے مکتوبات کے مجموعے بھی منظر پر آئے۔

## مستقل تصانیف
سر سید کی مستقل تصانیف کی تعداد اکتیس ہے۔ یہ فہرست زمانی ترتیب سے ہے۔

## حوالہ جات

زمرہ:کتب بلحاظ مصنف
مرزا کامل بدخشی

**شیخ مرزا اکمل الدین کامل بدخشی کشمیری**سلسلہ نقشبندیہ کے کشمیر میں بزرگ ہو گذرے ہیں۔
ان کا پورا نام شيخ ميرزا كامل بن شيخ احمد يسوى بن ملك مُحَمَّد تاشقندى كشميری ہے۔
آپ احمد یسوی ترکستانی کی اولاد و امجاد سے تھے ان کی ولادت 1054ھ 1642ء میں ہوئی آپ کے دادا اپنے وطن سے تاشقند آئے وہاں سے بدخشاں پہنچے اور ایک عرصہ تک قیام پزیر رہے۔ اکبر بادشاہ کے زمانے میں برصغیر ہندوستان میں آئے دربار میں ملازمت کرلی ملک محمد خان کا خطاب پایا اور کشمیر کی نظامت ملی ان دنوں مرزا کامل ابھی بچے ہی تھے اور خواجہ حبیب اللہ عطار کے زیر تربیت تھے بارہ سال کی عمر میں بیعت ہوئے اور دنیا اور احوال دنیا سے کنارہ کش ہو گئے ریاضت و عبادت میں مشغول رہنے لگے پچیس سال کی عمر میں خرقہ خلافت ملا اور مسند ارشاد پر بیٹھے۔ سلسلہ کبرویٰ میں بیعت کرنے لگے۔ آپ مولانا رومی اور خواجہ فریدالدین عطار کے طرز پر ایک کتاب بحر زماں چار جلدوں میں لکھی یہ کتاب بہترین کتاب ہے۔ 77 سال کی عمر میں حبس البول کی بیماری میں مبتلا ہو گئے۔ اور 29؍ ذو الحجہ 1131ھ 1718ء میں انتقال ہوا۔ ان کا مزار سری نگر کشمیرمیں ہے

## حوالہ جات

زمرہ:اولیائے کشمیر
عبد الرحمن شیخ ثالث

**شیخ المشائخ عبد الرحمن** بھر چونڈی شریف کے تیسرے سجادہ نشین اور مجاہد اعظم ہیں۔

## ولادت
شیخ ثالث عبد الرحمن1310ء بمطابق 1891ء میں آپ کی ولادت حافظ محمد عبد اللہ (المتوفیٰ 1310ھ 1892ء)کے ہاں بھرچونڈی ڈھرکی صوبہ سندھ میں ہوئی۔

## تعلیم و تربیت
سن تمیز پر مکتب میں بٹھائے گئے قرآن مجید ناظرہ پڑھا سراج العلماءمفتی سراج احمد خان بیلوی ثم خانپوری کو ان کی تعلیم پر مقرر کیا گیا نحو اور فقہ حنفی کی کتابیں ان سے پڑھیں اس کے بعد مولانا عبد الکریم ساکن میانوالی پنجاب سے تعلیم مکمل کی جو سیرو سیاحت کے لیے بھرچونڈی آئے تھے پھر تعلیم و تعلم اور سلوک و تصوف کا ایسا سلسلہ چل نکلا کہ 40 سال تک یہیں رہے۔

## القاب
مجاہد ملت، ناصر تحریک پاکستان،شیخ ثالث،
## مسند نشینی
اپنے پیر و مرشد اور والد کی وفات کے بعد تیسرے دن 28 رجب 1346ھ کو حسب دستور خانقاہی قل خوانی کے موقع پر دستار بندی ہوئی مولوی احمد صاحب سجادہ نشین خانگڑھ شریف نے دستار بندی کی۔ ان کی سجاد نشینی کے دوران میں خانقاہ پھرچونڈی نے نمایا ں کام کیے جو تاریخ کا روشن باب ہیں۔
## شریعت کی پابندی
نماز باجماعت کے اتنے پابند کہ شاید زندگی بھر اکیلے نماز پڑھی ہو بیماری کی حالت میں جب چلنے پھرنے کی طاقت نہ ہوتی تو چارپائی کو اٹھوا کر جماعت میں شرکت فرماتے عموما خود نماز پڑھاتے یہ مقررہ امام کو اشارہ کرتے پوری زندگی میں نماز قضا نہ ہوئی۔ ازان کے دوران میں گفتگو کو ناپسند کرتے حکم یہ تھا کہ سونے والا اٹھ بیٹھے چلنے والا رک جائے ننگے سر والا سر کو ڈھانپ لے کھانا کھانے والا کھانے سے رک جائے اور ازان کا جواب دے اذان میں بے رخی کو ندائے خداوندی کی تحقیر سمجھتے تھے۔ تقبیل ابہامین کو مستحسن خیال کرتے، نہایت سادہ لباس پسند کرتے ،ظاہری کروفر سے کوئی سروکار نہ رکھتے۔ ان کے ہر کام میں للہیت جلوہ گر ہوتی۔
## محبت رسول
محمد ﷺ سے عشق کی حد تک محبت تھی جب اپنے نبی کا ذکر سنتے آنکھوں سے آنسوؤں کا سیلاب امڈ آتا، ربیع الاول کا پورا مہینہ عید میلاد النبی مناتے جماعت کے لیے بہترین کھانا پکواتے اور تمام مہمانوں کے ہاتھ خود دھلواتے وہ کتنے ہی زیادہ کیوں نہ ہوں۔
## انجمن احیاء الاسلام
آپ اپنے دور کے سیاسی حالات سے خوب آگاہ تھے جب آپ نے دیکھا کہ سیاسی لوگ صرف ووٹ لینے کے لیے لمبے چوڑے وعدے کرتے ہیں لیکں عملی کام نہیں کرتے تو آپ نے صوبہ سندھ میں انجمن احیاء الاسلام قائم کی جس کا مقصد شرعی قوانین کا نفاذ،چوری، ڈکیتی اور غیر شرعی امور کا انسداد،اور ملک و ملت کے خیر خواہ اراکین کو کامیاب کرانا تھا ۔
## دینی علوم کی نشر و اشاعت
امام احمد رضا خان کا مشہور فتاویٰ ’’العطایا النبویہ فی الفتاویٰ الرضویہ‘‘جو بڑے سائز کی دس جلدوں پر مشتمل تھا اس کی ہر جلد ہزار صفحات سے زیادہ ہے شیخ ثالث کے مالی تعاون سے پہلی بار لاہور کے ایک اشاعتی ادارے نے شائع کیا ۔
دینی کتابوں کی فراہمی قلمی کتابوں کی بڑے بڑے کتب خانوں سے نقلیں تیار کرائیں انھیں محفوظ کرا کر محفوظ رکھتے تھے۔ جو ان کی علم دوستی کی پہچان ہے۔
## وفات
9 جمادی الاول 1380ھ بمطابق 30 اکتوبر 1960ء بروز اتوار وفات ہوئی اپنے والد کے پہلو میں دفن ہیں۔
## حوالہ جات

زمرہ:سلسلہ قادریہ
زمرہ:سندھی صوفیاء
زمرہ:مشائخ بھرچونڈی
محمد حسین اکبر

پاکستان کے ایک معروف شیعہ عالم دین ہیں۔آپ کئی کتابوں کے مصنف،مترجم ہیں اور سینکڑوں کالم اور مضامین تحریر کر چکے ہیں ِآپ ایک شیعہ مرکز ***[http://minhaj-ul-hussain.org/ ادارہ منہاج الحسین]*** کے بانی اور موسس ہیں ۔
علامہ ڈاکٹر محمد حسین اکبر اسلامی نظریاتی کونسل آف پاکستان کے رکن بھی ہیں،آپ **پنجاب قرآن بورڈ** کے موسس رکن ہیں اور قرآن کریم کے حوالے سے قابل قدر خدمات انجام دے چکے ہیں ِآپ ایک سیاسی جماعت '''تحریک حسینیہ پاکستان''' کے بانی اور سرپرست ہیں۔

**علامہ ڈاکٹر محمدحسین اکبر**''
تصغیر|بانی و سرپرست اعلیٰ ادارہ منہاج الحسین ،لاہور،پاکستان
'

## تالیفات
- اصول دین
- بعثت سے ہجرت تک
- نور ولایت
- مرتضوی نظام حکومت
- امہات المعصومین
- مقتل مظلومین بزبان معصومین
- احکام حج
- دین اور سیاست
- شرح خطبہ حضرت امام سجاد
- اسلام اور نئی منزلیں
- علی کا راستہ 
- استعمار شخصیت کے روپ میں
- آو امام زمانہ کو پہچانیں
- وغیرہ

## بیرونی روابط

## حوالہ جات
ایمانویل میکخواں

**امینیول میکخواں ** یا **ایمونیئل میکخواں ** یا **امانوئل میکرون** (**Emmanuel Jean-Michel Frédéric Macron**) (؛ ولادت: 21 دسمبر 1977ء) ایک فرانسیسی سیاست دان ہیں جو 14 مئی 2017ء سے صدر فرانس کے طور پر خدمات انجام دے رہے ہیں۔ اس سے پہلے وہ سرکاری ملازم اور سرمایہ کار بینکار تھے۔ امینیول نے جامعہ نانتر پیرس سے فلسفہ کی تعلیم حاصل کی، عوامی امور میں ایم اے سائنسز پو سے اور قومی اسکول برائے انتظامیہ سے 2004ء میں تعلیم مکمل کی۔

## حوالہ جات

## بیرونی روابط

* 

|-

|-

زمرہ:اکیسویں صدی کی فرانسیسی کاروباری شخصیات
زمرہ:انڈورہ کے شہزادے
زمرہ:بقید حیات شخصیات
زمرہ:بیسویں صدی کی فرانسیسی شخصیات
زمرہ:حکومت انڈورا
زمرہ:سائنسز پو کے فضلا
زمرہ:سابقہ رومن کاتھولک
زمرہ:فرانس کے اکیسویں صدی کے صدور
زمرہ:فرانسیسی بینکار
زمرہ:فرانسیسی رومن کیتھولک
زمرہ:فرانسیسی صدور
زمرہ:فرانسیسی صیہونی
زمرہ:فرانسیسی لاادری
زمرہ:فرانسیسی وزرائے خزانہ
زمرہ:کامنز زمرہ جس کا ربط ویکی ڈیٹا پر ہے
زمرہ:مضمون مع مختصر وضاحت
زمرہ:وزرائے فرانس
زمرہ:ویکی ڈیٹا سے مطابقت رکھنے والی مختصر تفصیل
زمرہ:1977ء کی پیدائشیں
زمرہ:موجودہ قومی حکمران
زمرہ:فرانسیسی حامی حقوق نسواں
زمرہ:اکیسویں صدی کے سیاست دان
زمرہ:فرانسیسی سرکاری ملازمین
زمرہ:فرانس کی سیاسی جماعتوں کے رہنما
علی الامین

سید **علی الامین** کا پورا نام " علی بن محمد بن علی تقی بن محمد الامين" ہے۔ آپ ایک مشہور و معروف لبنانی شیعہ عالم دین و مجتہد ہیں۔ آپ سنہ 1952 عیسوی میں قلاويہ العامليہ میں پیدا ہوئے۔ آپ علم فقہ،حدیث اصول،تفسیر اور منطق پر عبور رکھتے ہیں۔

## دینی تعلیم
آپ نے مذہبی تعلیم کیلے نجف اشرف کا سفر کیا ،اور حوزہ علمیہ نجف سے درجہ اجتہاد حاصل کیا۔
آپ کے اساتذہ یہ ہیں:
آیۃ الله الخوئی
آیۃ الله محمد باقر الصدر
آیۃ الله نصر الله المستنبط
آیۃ الله الروحانی

آپ نے اصول الفقہ اور دیگر علوم حوزات النجف وقم ولبنان وغیرہ میں پڑھائے۔ اور سینکروں طلبہ آپ کے علم و تحقیق سے مستفید ہوئے۔

بعد میں آپ نے وطن مراجعت کے بعد بیروت کے حوزہ جات میں درس و تدریسی خدمات انجام دئے۔ حزب اللہ میں آپ کے بہت سے طلبہ شامل ہو گئے۔ چونکہ باقر الصدر کے آپ ساتھیوں میں شمار ہوتے تھے اس لیے بعد میں معهد الإمام الصدر للدراسات الإسلامية صور لبنان میں آپ نے تشنگانِ علم کو سیراب کیا۔

2008ء میں بعض مسلح گروہوں نے آکے گھر کا گھیراؤ کیا اور آپ کو وہاں سے نکل جانے پر مجبور کیا۔
اور آپ بیروت میں قیام پزیر ہو گئے۔

## کتابیں
آپ نے بہت سی کتابیں لکھیں کتابیں جن میں سے بعض یہ ہیں:
* السنة والشيعة أمة واحدة(إسلام واحد واجتهادات متعدّدة)
* الأحزاب الدينية بين شهوة السلطة ورسالية الأئمة
* ولاية الدولة ودولة الفقيه
* النجوم العوالي في فروع العلم الإجمالي
* غاية المراد في حديث "لا تعاد"
* كيف نفهم الثورة الحسينية
* رسالة في تخطئة المجتهد وتصويبه
* بلغة النفوس في شرح الدروس
* موقع المسلمين الشيعة في العالم العربي والإسلامي انطلاقا من التقريب بين المذاهب الإسلامية
* الإسلام كما جاء: المذاهب ليست قدراً لا يمكن تجاوزه
* وهل يخفى القمر
* زبدة التفكير في رفض السبّ والتكفير
Ali-alamine-books.jpg

ان کتابوں میں سے سب سے زیادہ شہرت آپ کی کتاب "السنة والشيعة أمة واحدة" کو ملی جس میں آپ نے کہا کہ شیعہ اور سنی امت واحد ہے صرف بعض اجتہادی اختلافات ہیں۔

## مجموعہ کلام
آپ ایک مشہور اور برجستہ شاعر بھی ہیں،آپ کے اشعار و قصائد کے مجموعے جو طبع ہو کر آئے ہیں درج ذیل ہیں:
النائب السعيد في العهد الجديد
الصمت العجيب
في رحاب التوحيد
موعظة المشيب
شهداء تونس
## شیعہ و سنی اتحاد
سید فضل اللہ کے بعد شیعہ سنی اختلافی مسائل اور تاریخی حقائق پر بے خوف تبصرہ کرنے والے گنے چنے مجتہدین میں سے ہیں۔ آپ کی اس بے خوف اور نڈر بیانات کو ہم ان کی کتب شیعہ سنی امۃ واحدہ میں دیکھ سکتے ہیں۔

## عزاداری پر موقف
واقعہ کربلا اور مجالس عزاداری کے متعلق آپ ایک اصلاحی نقطہ نظر رکھتے ہیں۔
## ولایت فقیہ اور حزب اللہ پر موقف
آپ ولایت فقیہ کا ایران سے باہر دائرہ کار کو نہیں مانتے اور حزب اللہ کو ایک ارہابی تنظیم قرار دیتے ہیں۔

## علما اور سیاست
آپ کا نظریہ یہ ہے کہ علما کو سیاست میں شامل نہیں ہونا چاہیے،کیونکہ آپ فرماتے ہیں کہ علما کو یہ اجازت نہیں کہ وہ سیاست میں شامل ہو جائیں۔ ہمارے ائمہ میں سے کوئی سیاست میں شامل نہ تھا اور نہ انبیا کا یہ شیوہ رہا۔

## حوالہ جات

زمرہ:اصلاح شیعیت
زمرہ:مسلم مذہبی شخصیات
زمرہ:بقید حیات شخصیات
زمرہ:علمائے شیعیت
زمرہ:مسلم مصنفین
زمرہ:10 اپریل کی پیدائشیں
زمرہ:1952ء کی پیدائشیں
خانزادہ سلطان

**خانزادہ سلطان** (پیدائش: 1609ء– وفات: 21 ستمبر 1650ء) سلطنت عثمانیہ کی شہزادی تھیں۔ وہ سلطان سلطنت عثمانیہ احمد اول اور کوسم سلطان کی بیٹی تھیں۔
## سوانح
خانزادہ سلطان کی پیدائش 1609ء میں استنبول میں ہوئی۔ اُن کی والدہ ملکہ کوسم سلطان اور والد عثمانی سلطان احمد اول تھے۔ خانزادہ سلطان سلطان عثمان ثانی، مراد رابع اور ابراہیم اول کی بہن تھیں جبکہ سلطان محمد رابع کی پھوپھی تھیں۔ خانزادہ سلطان کی ابتدائی زندگی سے متعلق معلومات بہت کم میسر ہوئی ہیں۔ 22 نومبر 1617ء کو والد احمد اول کا انتقال ہوا تو خانزادہ محض 9 سال کی تھیں۔ 1623ء میں اُن کی شادی بیرم پاشا (وزیراعظم) سے ہوئی جس کا انتقال 26 اگست 1638ء کو ہوا۔ ستمبر 1638ء میں خانزادہ سلطان نے نخاس مصطفیٰ پاشا سے شادی کرلی۔ خانزادہ سلطان کے تین بھائی عثمان ثانی (سوتیلا)، مراد رابع اور ابراہیم اول سلطان بنے اور اُن کا بھتیجا محمد رابع بھی سلطان بنا۔ ابراہیم اول کے عہدِ حکومت میں خانزادہ سلطان کا سیاست و حکومت سے اثر و رسوخ کم ہوتا گیا اور وہ فاطمہ سلطان (دختر احمد اول) اور کایا سلطان کے ہمراہ رہنے لگیں۔ 21 ستمبر 1650ء کو 41 سال کی عمر میں استنبول میں انتقال کرگئیں اور مسجد آیا صوفیہ میں تدفین کی گئی۔ خانزادہ سلطان کی وفات کے وقت اُن کی والدہ کوسم سلطان بقیدِ حیات تھیں۔

## مزید پڑھیے
* سلطنت عثمانیہ
* عثمانی خاندان
* احمد اول
* کوسم سلطان
* بیرم پاشا (وزیراعظم)

## حوالہ جات

زمرہ:1609ء کی پیدائشیں
زمرہ:1650ء کی وفیات
زمرہ:سترہویں صدی کی عثمانی خواتین
زمرہ:سترہویں صدی کی عثمانی شخصیات
زمرہ:سلطنت عثمانیہ
زمرہ:عثمانی سلاطین کی بیٹیاں
زمرہ:1608ء کی پیدائشیں
زمرہ:سترہویں صدی کی عثمانی سلاطین کی بیٹیاں
زمرہ:ویکی ڈیٹا سے مختلف مختصر وضاحت
بیخان سلطان (دختر مصطفی ثالث)

**بیخان سلطان** (پیدائش: 15 دسمبر 1765 – وفات: 7 نومبر 1824) سلطنت عثمانیہ کی شہزادی تھیں۔ وہ سلطان سلطنت عثمانیہ مصطفی ثالث اور ملکہ عائشہ عادل شاہ کی بیٹی تھیں۔ بیخان سلطان سلیم ثالث کی چہیتی بہن تھیں۔

## سوانح
## حوالہ جات

## مزید پڑھیے

زمرہ:1765ء کی پیدائشیں
زمرہ:1766ء کی پیدائشیں
زمرہ:1824ء کی وفیات
زمرہ:انیسویں صدی کا عثمانی خانوادئہ شاہی
زمرہ:انیسویں صدی کی عثمانی خواتین
زمرہ:انیسویں صدی کی عثمانی شخصیات
زمرہ:اٹھارویں صدی کا عثمانی خانوادئہ شاہی
زمرہ:اٹھارویں صدی کی سلطنت عثمانیہ کی خواتین
زمرہ:اٹھارہویں صدی کی عثمانی شخصیات
زمرہ:سترہویں صدی کی عثمانی شخصیات
زمرہ:سلطنت عثمانیہ
زمرہ:عثمانی سلاطین کی بیٹیاں
زمرہ:یوکرائنی نژاد عثمانی شخصیات
زمرہ:اٹھارویں صدی کی عثمانی سلاطین کی بیٹیاں
زمرہ:انیسویں صدی کی عثمانی سلاطین کی بیٹیاں
زمرہ:ویکی ڈیٹا سے مختلف مختصر وضاحت
مورٹیراش گلیشیر

**مورٹیراش گلیشیر** سوئزرلینڈ میں ایک مشہور گلیشیر ہے۔
زمرہ:سوئٹزرلینڈ کے گلیشیر
فاطمہ سلطان (دختر احمد اول)

**فاطمہ سلطان** (پیدائش: 1606ء– وفات: 1670ء) سلطنت عثمانیہ کی شہزادی تھیں۔ وہ سلطان سلطنت عثمانیہ احمد اول اور ملکہ کوسم سلطان بیٹی تھیں۔ فاطمہ سلطان عثمانی سلاطین مراد رابع اور ابراہیم اول کی بہن تھیں اور محمد رابع کی پھوپھی تھیں۔ وہ عثمانی خاندان میں سیاسی شادیوں کے باعث شہرت رکھتی ہیں۔
## سوانحwho'''khuiygkifdd nggj uggg jgg'''

## مزید پڑھیے
* سلطنت عثمانیہ
* عثمانی خاندان
* احمد اول
* کوسم سلطان
* خانزادہ سلطان
## حوالہ جات

زمرہ:1606ء کی پیدائشیں
زمرہ:1670ء کی وفیات
زمرہ:سترہویں صدی کی عثمانی خواتین
زمرہ:سترہویں صدی کی عثمانی شخصیات
زمرہ:سلطنت عثمانیہ
زمرہ:عثمانی سلاطین کی بیٹیاں
زمرہ:سترہویں صدی کا عثمانی خانوادئہ شاہی
زمرہ:سترہویں صدی کی عثمانی سلاطین کی بیٹیاں
زمرہ:ویکی ڈیٹا سے مختلف مختصر وضاحت
زمرہ:1608ء کی پیدائشیں
زمرہ:سترہویں صدی کی خواتین
زمرہ:استنبول میں وفات پانے والی شخصیات
زمرہ:استنبول کی شخصیات
زمرہ:اسلام اور عورت
شیل پاکستان

**شیل پاکستان لمیٹڈ** رائل ڈچ شیل کی ملکیتی ایک کمپنی ہے اور یہ کمپنی جنوبی ایشیاء میں سو سال سے کام کر رہی ہے۔ شیل پاکستان کے کراچی سٹاک ایکسچیج میں حصص موجود ہیں۔

## انتظامیہ
فاروق رحمت اللہ 2001 میں ڈیوڈ ایم ویسٹن کی جگہ پہلے پاکستان سی ای او بنے۔ وہ 2006 میں ریٹائر ہوئے۔
شیل پاکستان لمیٹڈ کے مینیجنگ ڈائریکٹرز
* فاروق رحمت اللہ – اپریل 2001-جون 2006
* کوئنٹن ڈی سلوا – مئی–اگست 2006
* زیویجی اسماعیل بن عبد اللہ – ستمبر 2006-جولائی 2011
* صارم شیخ – اپریل 2011-جولائی 2012
* عمر شیخ – جون 2012 – جولائی 2016
* جواد چیمہ - اگست 2016 - تا حال

## بورڈ آف ڈائریکٹرز
* جواد احمد چیمہ (چیئرمین)
* فیصل وحید
* رفیع بشیر
* فرخ کیپٹن
* عمران ابراہیم
* ناصر جعفر
* ظفر علی خان
* ہارون رشید
* بدر الدین ویلانی
* مون حسین
* کلاس مینٹل

## حوالہ جات

## بیرونی روابط

* شیل پاکستان کا موقع
* شیل پاکستان کی سالانہ رپورٹ 2011

زمرہ:پاکستان سٹاک ایکسچینج میں مندرج کمپنیاں
زمرہ:پاکستان کی تیل اور گیس کمپنیاں
زمرہ:پاکستان میں غیر ملکی کمپنیوں کی ذیلی کمپنیاں
زمرہ:کراچی سٹاک ایکسچینج میں مندرج کمپنیاں
زمرہ:ویکی ڈیٹا سے مختلف مختصر وضاحت
زمرہ:پاکستان میں 1947ء کی تاسیسات
زمرہ:1947ء میں تاسیس پاکستانی کمپنیاں
اخلاص (اٹک)

**اخلاص** تحصیل، پنڈی گھیب، ضلع اٹک، پنجاب، پاکستان کا گاؤں ہے۔ 

## حوالہ جات

زمرہ:ضلع اٹک کی یونین کونسلیں
زمرہ:ضلع اٹک کے آباد مقامات
زمرہ:جغرافیہ پنجاب (پاکستان) کے نامکمل مضامین
شاہ سلطان (دختر سلیم ثانی)

**شاہ سلطان** (پیدائش: 1544ء— وفات: ستمبر 1580ء) سلطنت عثمانیہ کی شہزادی تھیں۔ وہ سلطان سلطنت عثمانیہ سلیم ثانی اور ملکہ نور بانو سلطان کی بیٹی تھیں۔ شاہ سلطان اپنی دادی ملکہ خرم سلطان اور سلطان سلیمان اول کی چہیتی شہزادی تھیں۔ وہ سلطان مراد ثالث کی بڑی بہن تھیں_

## سوانح
شاہ سلطان کی پیدائش 1544ء میں مانیسا میں ہوئی۔ عثمانی خاندان میں سلطان سلیمان اول کی پوتیوں اور پوتوں کی شادیوں نے سلطنت عثمانیہ کو مزید مستحکم کیا۔ سلیم ثانی کی تین بیٹیوں کی شادی سلیمان اول کے اواخر عہدِ حکومت میں یعنی یکم اگست 1562ء کو کی گئیں۔ اسمیخان سلطان کی شادی صوقلو محمد پاشا سے، گوہرخان سلطان (دختر سلیم ثانی) کی شادی پیالے پاشا سے اور شاہ سلطان کی شادی حسن آغا سے ہوئی۔ اِسی دن مقتول شہزادہ مصطفی کی بیٹی مہرشاہ سلطان کی شادی داماد عبد الکریم پاشا سے ہوئی۔

7 ستمبر 1566ء کو سلطان سلیمان اول کا انتقال ہوا تو شاہ سلطان اپنی والدہ نور بانو سلطان اور والد سلیم ثانی کے ہمراہ دار الحکومت استنبول آگئیں جہاں اُن کا قیام توپ قاپی محل میں رہا۔ استنبول میں قیام کے دوران انھوں نے اپنے والد سلیم ثانی کا عہد حکومت دیکھا اور اپنے بھتیجے مراد ثالث کا عہدِ حکومت بھی دیکھا۔ 1574ء میں حسن آغا کے انتقال کے بعد شاہ سلطان نے ذال محمود پاشا سے شادی کرلی۔ شاہ سلطان کی عمر کا آخری حصہ بہت خوشگوار گذرا اور توپ قاپی محل میں وہ تقریباً 36 سال کی عمر ستمبر 1580ء میں انتقال کرگئیں۔ شاہ سلطان نے ایک بیٹا اور ایک بیٹی اپنے بعد چھوڑے۔

## مزید پڑھیے
* سلطنت عثمانیہ
* عثمانی خاندان
* سلیمان اول
* خرم سلطان
* سلیم ثانی
* نور بانو سلطان
* اسمیخان سلطان
* گوہرخان سلطان (دختر سلیم ثانی)

## حوالہ جات

زمرہ:1544ء کی پیدائشیں
زمرہ:1577ء کی وفیات
زمرہ:1580ء کی وفیات
زمرہ:1602ء کی وفیات
زمرہ:سترہویں صدی کی عثمانی شخصیات
زمرہ:سلطنت عثمانیہ
زمرہ:سولہویں صدی کا عثمانی خانوادئہ شاہی
زمرہ:سولہویں صدی کی عثمانی خواتین
زمرہ:سولہویں صدی کی عثمانی شخصیات
زمرہ:عثمانی سلاطین کی بیٹیاں
زمرہ:سولہویں صدی کی عثمانی سلاطین کی بیٹیاں
زمرہ:ویکی ڈیٹا سے مختلف مختصر وضاحت
الخزنتہ

**الخزنتہ** (یعنی:خزانہ) قدیم عرب نباطن سلطنت کے شہر پیٹرا سے تعلق رکھنے والا مشہور مندر کی عمارات ہیں۔ اس قصبے میں قائم دیر اور دیگر عمارات کی مانند اسے بھی ریت کے پتھر ہو تراش کر بنایا گیا ہے۔ 
یہ اس دور میں عرب نباتین حکومت نے بنایا جب ہیلنستک اور رومی سلطنت وجود رکھتی تھی لہذا ان ساخات پر مذکورہ سلطنتوں کی طرز تعمیر کی گہری چھاپ ہے۔ یہ اردن اور خطے میں سیاحوں کی توجہ کا مرکز ہے۔ 

## حوالہ جات

زمرہ:اردن میں سیاحت
زمرہ:اردن میں مندر
زمرہ:عربی طرز تعمیر
زمرہ:ویکی ڈیٹا سے مختلف مختصر وضاحت
زمرہ:اردن میں عمارات و ساخات
زمرہ:پہلی صدی قبل مسیح کی معماری
زمرہ:ایشیا میں پہلی صدی ق م
زمرہ:آثار قدیمہ اردن
زمرہ:چٹان سے کٹی ہوئی قبریں
زمرہ:انباط
اسلامی سالوں کی فہرست

یہ **[[ہجری سال|ہجری سالوں]] کی فہرست ہے ** ( یا **ہجری**) اسی کے ساتھ جولین تاریخ جہاں قابل اطلاق ہے، وہ بھی شامل کی گئی ہے۔ 1298ء کے بعد سے ہجری سالون کے ساتھ (1880/ء1881ء) عیسوی تقویم کو اسلامی تقویم کی یکم محرم، نئے اسلام سال کے پہلے دن سے مطابقت کر کے موجودہ ہجری سال تک کی معلومات شامل ہیں۔

## قرون وسطی
;ابتدائی اسلامی فتوحات (خلفائے راشدین، خلافت امویہ)
ہجری 1 (15/16 جولائی 622 – 3/4 جولائی 623)،
،
،
،
،
،
،
،
،
،
،
،
،
;
;
;اسلامی عہدِ زریں
،
، ،
، ،
، ،
، ،
، ;
;ایل خانی، تیموری سلطنت، مملوک
، ;
، ،
;

## ابتدائی جدید
;مسلم سلطنتیں (سلطنت عثمانیہ، صفوی سلطنت، مغلیہ سلطنت)
،
،
،
،
: *[[عیسوی تقویم]] متعارف کرائی*،
،
،
،
،
،
،
،
،
،
،
،
،
،
،
،
،
،
،
،
،
،
،
،
،
،
،
،
1270 ہجری (3/4 اکتوبر 1853ء– 23/24ستمبر 1854ء)۔

## جدید

## مزید دیکھیے
* اسلامی تقویم
* ہجری سال
* شمسی ہجری تقویم

## حوالہ جات

### مزید پڑھیے
* Caetani، Leone، *Chronographia Islamica، ossia riassunto cronologico della storia di tutti i popoli musulmani dall’anno 1 all’anno 922 della Higrah (622-1517 dell’Èra Volgare)، corredato della bibliografia di tutte le principali fonti stampate e manoscritte*، (Paris: Librairie Paul Geuthner، [1912/22])[only 5 fascicles، covering the period 1 to 132ھ]] (622/23 to 749/50 CE)، were published]۔

## بیرونی روابط
* "Muharram new year"، TimeandDate.com، 2012، web: TD۔
* "Crescent Moon Visibility and the Islamic Calendar"، U.S. Navy، usno.navy.mil، webpage: USNO-cres۔
* Robert Harry van Gent، Islamic-Western Calendar Converter (Based on the Arithmetical or Tabular Calendar)
* Robert Harry van Gent، Islamic-Western Calendar Converter (Based on the Arithmetical or Tabular Calendar)
* Scientifically Calculated Islamic Calendar، Islamic Calendar for Makkah

زمرہ:فہرست ہائے سال
زمرہ:فہرستیں بلحاظ سال
زمرہ:ویکی ڈیٹا سے مختلف مختصر وضاحت
دیوان شمس تبریزی

[تصغیر|350x350px|دیوانِ شمس تبریزی کا ابتدائیہ جس میں [شمس تبریزی سے عقیدت کا فارسی کلام ہے– 1500ء]]
**دیوانِ کبیر**، **دیوانِ شمس** یا **دیوانِ شمس تبریزی** حضرت مولانا جلال الدین محمد بلخی رومی (1207ء– 1273ء) کا فارسی زبان کا شعری شاہکار ہے۔ اِس دیوان کو مولانا جلال الدین محمد بلخی رومی نے اپنے مرشد اور استاد شمس تبریزی (1185ء– 1248ء) کی عقیدت میں خراج تحسین پیش کرنے کے واسطے مرتب کیا ہے۔ دیوان میں استعمال کردہ فارسی زبان کا جدید لہجہ ہے اور اِسے فارسی ادب کا شاہکار خیال کیا جاتا ہے۔
[تصغیر|248x248px|[مولانا عجائب گھر کے سماع خانہ میں واقع دیوانِ شمس تبریزی کا قدیمی نسخہ – اپریل 2007ء]]

## ترتیب دیوان
دیوان میں نظمیں مختلف پیرائیوں میں موجود ہیں جس میں اسلام کے مشرقی ممالک میں رائج اسلامی شاعری بھی شامل ہے اور عموماً اِسے تصوف کی شاعری کہا جاتا ہے۔ دیوان میں شعری سطروں کی تعداد 44,282 ہے۔ 44 درجی بند ہیں جن کی کل شعری سطریں 1,698 ہے۔ رباعیات کی تعداد 1,983 ہے جن کی کل شعری سطریں 7,932 ہیں۔ قصائد کی تعداد  3,229 ہے۔ دیوان میں موجود نظموں کے بند فارسی زبان کے جدید لہجے کے مطابق ہیں۔ بعض مقامات پر عربی زبان کی تشبیہات، اصطلاحات اور تراکیب بھی استعمال کی گئی ہیں۔ متعدد مقامات پر یونانی زبان، ترکی زبان کی اصطلاحات بھی استعمال کی گئی ہیں۔

## حوالہ جات

 
زمرہ:تیرہویں صدی کی کتابیں
زمرہ:صوفیانہ ادب
زمرہ:فارسی ادب
زمرہ:فارسی کتب
زمرہ:مولانا رومی
زمرہ:ایرانی کتب
زمرہ:ماتریدی ادب
زمرہ:علم کلام
زمرہ:اسلامی الٰہیات پر کتابیں
زمرہ:کتب اہل سنت
زمرہ:غزل
زمرہ:ویکی ڈیٹا سے مطابقت رکھنے والی مختصر تفصیل
زمرہ:رومی کی تصانیف
زمرہ:مجموعہ کلام
زمرہ:شاعری کی کتابیں
رئیس خان

استاد **رئیس خان** (&lrm;; 25 نومبر 19396 مئی 2017) پاکستانی ستار نواز تھے جن کا تعلق کراچی سے تھا۔ رئیس خان کو اب تک کا سب سے بڑا ستار نواز مانا گیا ہے۔ یہ کام رئیس خان نے اپنی زندگی کے آخری ایام تک جاری رکھا۔ 2017ء میں، خان کو پاکستان کے تیسرے سب سے بڑے شہری اعزاز ستارۂ امتیاز سے نوازا گیا۔ رئیس خان کی وفات 6 مئی 2017ء کو ہوئی۔

## حوالہ جات

زمرہ:اندور کے موسیقار
زمرہ:بھارتی شخصیات
زمرہ:بھارتی نغمہ ساز
زمرہ:بھارتی نوازندے
زمرہ:پاکستان کو بھارتی تارکین وطن
زمرہ:پاکستان کے وطن گیر شہری
زمرہ:پاکستانی موسیقار
زمرہ:تمغائے حسن کارکردگی وصول کنندگان
زمرہ:ستار نواز
زمرہ:ستارۂ امتیاز وصول کنندگان
زمرہ:کراچی کے موسیقار
زمرہ:گلوکار
زمرہ:موسیقار
زمرہ:مہاجر شخصیات
زمرہ:میواتی گھرانہ
زمرہ:ہم ایوارڈز جیتنے والی شخصیات
زمرہ:1939ء کی پیدائشیں
زمرہ:2017ء کی وفیات
فیہ ما فیہ

[تصغیر|فیہ ما فیہ کا ایک قدیمی نسخہ– [1316ء]]
**فیہ ما فیہ** یا ***مقالات مولانا*** مولانا جلال الدین محمد بلخی رومی کا فارسی زبان میں ایک نثری تصنیف ہے۔ فارسی ادب میں تیرہویں صدی عیسوی کی اِس کتاب کو شاہکار خیال کیا جاتا ہے۔

## ترتیب
مولانا جلال الدین محمد بلخی رومی کی یہ تصنیف 72 مقالات کی شکل میں ہے اور یہ اِسی نام سے مشہور بھی ہے یعنی: مقالات مولانا۔ جعفر مدرس صادقی کے مطابق فیہ ما فیہ کا قدیمی قلمی مخطوطہ 1316ء کا دستیاب شدہ ہے جبکہ ایک دوسرا قلمی مخطوطہ اسرارِ جلیلہ کے نام سے دستیاب ہوا ہے جو 1350ء کا لکھا ہوا ہے۔ مولانا جلال الدین محمد بلخی رومی نے خود اپنی اِس تصنیف کا بیان مثنوی مولانا روم میں یوں کیا ہے کہ:


 

اس کتاب کے متعلق یہ معلوم نہیں ہو سکا ہے کہ یہ کب اور کہاں تحریر میں لائی گئی۔ بدیع الزمان فروزانفر کے مطابق یہ کتاب سلطان ولد کی تحریر کردہ ہے جو مولانا جلال الدین محمد بلخی رومی کے بڑے بیٹے تھے۔ جان بالڈوک کے مطابق یہ کتاب 1260ء سے 1273ء کے وسطی زمانہ میں قیامِ قونیہ میں تحریر کی گئی۔

## انگریزی ترجمہ
اِس کتاب کا انگریزی ترجمہ آرتھر جان اربری نے 1961ء میں کیا جو 71 مقالات کی صورت میں شائع ہوا۔ 1998ء میں نئی دہلی سے دوبارہ انگریزی ترجمہ بنام **Fiha Ma Fiha, Table Talk of Maulani Rumi** شائع ہوا۔

## مزید پڑھیے
* مولانا رومی
* مثنوی مولانا روم
* سلطان ولد

## حوالہ جات

زمرہ:صوفیانہ ادب
زمرہ:فارسی ادب
زمرہ:فارسی کتب
زمرہ:مولانا رومی
زمرہ:ایرانی کتب
زمرہ:کتب اہل سنت
زمرہ:علم کلام
زمرہ:اسلامی الٰہیات پر کتابیں
زمرہ:ماتریدی ادب
زمرہ:رومی کی تصانیف
اردن میں موجود شامی مہاجرین کے کیمپ

**یہ کیمپ شام کی [[خانہ جنگی]] سے بچ کے آنے والے چودہ لاکھ شامی پناہ گزینوں کی  آمد شامی کے بعد ** اردن میں تعمیر کیے گئے تھے۔ اردن  میں  شامی پناہ گزینوں کے لیے پانچ  کیمپ قاءم کیے گئے ہیں۔ ان میں سے تین سرکاری جبکہ باقی عارضی ہیں۔ تاہم، صرف چھ لاکھ پچاس ہزار مہاجرین اقوام متحدہ کے پاس رجسٹرڈ ہیں اور ان میں سے قریبا 90 فیصد مہاجرین ان کیمپوں کے بجاءے قریب کے شہروں اور قصبوں میں رہتے ہیں۔  

## کیمپوں کا محل وقوع

## حوالہ جات
کیٹالیز

کیٹا لیز ایک انزائم ہے جو ہائیڈروجن پر آکسائیڈ (H2O2)  کی ڈی کمپوزیشن کو تیز کر کے اسے ہائیڈروجن اور آکسیجن میں تبدیل کر دیتا ہے۔ یہ  انزائم تقریبا تمام قسم کے جانداروں میں پایا جاتا ہے جو آکسیجن والے ماحول میں پائے جاتے ہیں۔ یہ ٹیسٹ بیکٹیریا کی موجودگی کا پتہ لگانے کے لیے کیا جاتا ہے  اور اس مقصد کے لیے ہائیڈروجن پر آکسائیڈ (H2O2)   استعمال کیا جاتا ہے۔ ایک گلاس سلائیڈ پر ایک قطرہ ہائیڈروجن پر آکسائیڈ (H2O2)   کا ڈال کر اس میں بیکٹیریا کی کولونی کا سمیئر بنایا جاتا ہے۔ اگر بیکٹیریا میں کیٹالیز انزائم موجود ہو تو سمیئر میں آکسیجن کے بلبلے با آسانی دیکھے جا سکتے ہیں۔ ان بیکٹیریا کو کیٹالیز پازیٹو کہتے ہیں۔ اور جن میں کیٹالیز انزائم موجود نہ ہو ان کو کیٹالیز نیگیٹو کہا جاتا ہے۔
حصار جامع مسجد

**حصار جامع مسجد** ازمیر، ترکی میں واقع ایک تاریخی مسجد ہے۔ سولہویں صدی عیسوی کے عثمانی طرز تعمیر پر تعمیر کی جانے والی یہ مسجد ازمیر شہر کے وسط میں سب سے بڑی مسجد ہے اور ازمیر میں عثمانی طرز تعمیر کی یہ سب سے جامع عمارت اور شاندار تعمیرات میں سے ایک ہے۔
## تاریخ
حصار جامع مسجد کی تعمیر کا حکم ادین اوغلو یعقوب بے نے دیا اور اِس مسجد کی بنیاد 1000ھ/ 1592ء میں رکھی گئی۔ 6 سال کی مدت میں 1006ھ/ 1598ء میں یہ مسجد تکمیل کو پہنچی۔ مسجد کی مرمت تین مختلف ادوار میں یعنی 1813ء، 1881ء اور 1927ء میں کی گئی اور 1980ء میں ایک حادثہ کے بعد دوبارہ 1980ء میں مرمت کی گئی۔

## ہیئت عمارت
مسجد کی عمارت سادہ خشتی ہے۔ مسجد میں داخلہ کے وقت ایک بڑا شانداز گنبد سامنے دکھائی دیتا ہے جو 8 بڑے ستونوں پر تعمیر کیا گیا ہے۔ بڑے گنبد کے اطراف میں تین چھوٹے گنبد موجود ہیں جبکہ بڑے گنبد کی پشت کی سمت بھی تین چھوٹے گنبد موجود ہیں۔ مسجد کے صحن اور حجروں پر 7 گنبد تعمیر کیے گئے ہیں۔ مسجد کا اندرونی حصہ زریں اور نقاشی دار کام سے مزین ہے جبکہ محراب سادہ سفید پتھر سے تعمیر کی گئی ہے۔ مسجد کے صحن میں ایک فوارہ اور حوض موجود ہے۔

## نگارخانہ

فائل:Hisar Camii3.jpg|مسجد کا اندرونی نظارہ
فائل:Hisar Camii2.jpg|مسجد کا منبر
فائل:TR Izmir asv2020-02 img08 Hisar Mosque.jpg|مسجد کی محراب


## مزید پڑھیے
* سلطنت عثمانیہ
* عثمانی طرز تعمیر
* ازمیر

## حوالہ جات

زمرہ:1598ء
زمرہ:1598ء میں مکمل ہونے والی مذہبی عمارات
زمرہ:ترکیہ کی عبادت گاہیں
زمرہ:ترکیہ کی مساجد
زمرہ:سلطنت عثمانیہ
زمرہ:عثمانی معماری
زمرہ:گنبد
زمرہ:گنبد والی مذہبی عمارات و ساخات
زمرہ:مساجد بلحاظ ملک
زمرہ:سولہویں صدی کی مساجد
زمرہ:ترک مسجد کے نامکمل مضامین
زمرہ:گنبدوں والی مسجد کی عمارتیں
زمرہ:1590ء کی دہائی میں مکمل ہونے والی مساجد
زمرہ:ازمیر میں عثمانی مساجد
زمرہ:ازمیر میں عمارات و ساخات